               EUROPSKA KOMISIJA
            Bruxelles, 23.4.2018.
            COM(2018) 230 final
            Prijedlog
            ODLUKE EUROPSKOG PARLAMENTA I VIJEĆA
            o mobilizaciji Europskog fonda za prilagodbu globalizaciji na temeljuzahtjeva iz Francuske – EGF/2017/009 FR/Air France

               OBRAZLOŽENJE

               KONTEKST PRIJEDLOGA

               1.Pravila koja se primjenjuju na financijske doprinose iz Europskog fonda za prilagodbu globalizaciji (EGF) utvrđena su Uredbom (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006
                  1
                („Uredba o EGF-u”).

               2.Francuska je 23. listopada 2017. podnijela zahtjev EGF/2017/009 FR/Air France za financijski doprinos iz EGF-a nakon otpuštanja
                  2
                u poduzeću Air France u Francuskoj.

               3.Komisija je nakon ocjenjivanja tog zahtjeva, u skladu sa svim primjenjivim odredbama Uredbe o EGF-u, donijela zaključak da su ispunjeni uvjeti za dodjelu financijskog doprinosa iz EGF-a.

               SAŽETAK ZAHTJEVA

                        Zahtjev za doprinos iz EGF-a

                        EGF/2017/009 FR/Air France

                        Država članica

                        Francuska

                        Predmetne regije (razina NUTS 2
                           3
                        )

                        Île-de-France (FR10)

                        Provansa-Alpe-Azurna obala (FR82)
                           4

                        Datum podnošenja zahtjeva

                        23. listopada 2017.

                        Datum potvrde primitka zahtjeva

                        6. studenoga 2017.

                        Datum na koji je Komisija primila prijevod zahtjeva

                        7. prosinca 2017.

                        Datum podnošenja zahtjeva za dodatne informacije

                        21. prosinca 2017.

                        Rok za dostavu dodatnih informacija

                        1. veljače 2018.

                        Rok za dovršetak ocjenjivanja

                        26. travnja 2018.

                        Intervencijski kriterij

                        Članak 4. stavak 1. točka (a) Uredbe o EGF-u

                        Primarno poduzeće

                        Air France

                        Broj obuhvaćenih poduzeća

                        1

                        Sektor/sektori gospodarske djelatnosti

                        (odjeljak NACE-a Rev. 2)
                           5

                        Odjeljak 51 (Zračni promet)

                        Referentno razdoblje (četiri mjeseca)

                        1. travnja 2017. – 31. srpnja 2017.

                        Broj otpuštanja tijekom referentnog razdoblja (a)

                        1 086

                        Broj otpuštanja prije ili nakon referentnog razdoblja (b)

                        772

                        Ukupan broj otpuštanja (a + b)

                        1 858

                        Ukupan broj prihvatljivih korisnika

                        1 858

                        Ukupan broj ciljanih korisnika

                        1 858

                        Broj ciljanih mladih koji nisu zaposleni, ne školuju se i ne osposobljavaju (NEET)

                        0

                        Proračun za usluge prilagođene potrebama (EUR)

                        16 410 805

                        Proračun za provedbu EGF-a
                           6
                         (EUR)

                        80 000

                        Ukupan proračun (EUR)

                        16 490 805

                        Doprinos iz EGF-a (60 %) (EUR)

                        9 894 483

               OCJENJIVANJE ZAHTJEVA

               Postupak

               4.Francuska je podnijela zahtjev EGF/2017/009 FR/Air France 23. listopada 2017., u roku od 12 tjedana od datuma kad su ispunjeni intervencijski kriteriji utvrđeni člankom 4. Uredbe o EGF-u. Komisija je potvrdila primitak zahtjeva 6. studenoga 2017. Komisija je 21. prosinca 2017. zatražila dodatne informacije od Francuske, u roku od dva tjedna od datuma primitka prijevoda zahtjeva. Te dodatne informacije dostavljene su u roku od šest tjedana od datuma tog zahtjeva. Rok od 12 tjedana od primitka potpunog zahtjeva unutar kojeg bi Komisija trebala dovršiti ocjenu usklađenosti zahtjeva s uvjetima za pružanje financijskog doprinosa istječe 26. travnja 2018.

               Prihvatljivost zahtjeva

               Predmetna poduzeća i korisnici

               5.Zahtjev se odnosi na 1 858 radnika otpuštenih u poduzeću Air France. To poduzeće posluje u ekonomskom sektoru koji je razvrstan u odjeljak 51 NACE-a Rev. 2 (zračni promet). Do otpuštanja u poduzeću Air France uglavnom je došlo u pokrajinama Île-de-France (FR10) i Provansa-Alpe-Azurna obala (FR82), regijama razine NUTS 2.

               Intervencijski kriteriji

               6.Francuska je podnijela zahtjev na temelju intervencijskih kriterija iz članka 4. stavka 1. točke (a) Uredbe o EGF-u kojom se propisuje da u poduzeću u državi članici najmanje 500 radnika mora biti proglašeno viškom u referentnom razdoblju od četiri mjeseca, uključujući radnike proglašene viškom kod dobavljača i daljnjih proizvođača te/ili samozaposlene osobe koje su prestale obavljati svoju djelatnost.

               7.Za ovaj je zahtjev referentno razdoblje od četiri mjeseca trajalo od 1. travnja 2017. do 31. srpnja 2017. Otpuštanja tijekom referentnog razdoblja odnose se na 1 086 radnika koji su proglašeni viškom u poduzeću Air France.

               Izračun broja otpuštanja i prestanaka djelatnosti

               8.Otpuštanja tijekom referentnog razdoblja, kojih je bilo 1 086, računala su se od datuma na koji je poslodavac pojedinačno obavijestio
                  7
                svakog radnika o otpuštanju ili raskidu ugovora o radu.

               Prihvatljivi korisnici

               9.Uz već navedene radnike prihvatljivi su korisnici i 772 radnika otpuštena prije ili nakon referentnog razdoblja od četiri mjeseca. Svi su ti radnici proglašeni viškom nakon opće objave o planiranim otpuštanjima na sastanku Središnjeg radničkog vijeća održanom 23. travnja 2015. Moguće je uspostaviti jasnu uzročno-posljedičnu vezu s događajem koji je prouzročio otpuštanja tijekom referentnog razdoblja.

               10.Ukupan broj prihvatljivih korisnika stoga je 1 858.

               Veza između otpuštanja i velikih strukturnih promjena u tokovima svjetske trgovine nastalih zbog globalizacije

               11.Kako bi se uspostavila veza između otpuštanja i velikih strukturnih promjena u tokovima svjetske trgovine nastalih zbog globalizacije, Francuska tvrdi da je sektor međunarodnog zračnog prometa pretrpio ozbiljne ekonomske poremećaje – konkretno, smanjio se tržišni udio EU-a. Tijekom razdoblja od 2008. do 2015. svjetski promet, mjeren u ostvarenim putničkim kilometrima (RPK), povećavao se 5,3 % godišnje, u skladu s trendom dugoročnog rasta koji se bilježi od 1970. Međutim, od 2008. promet između Europe i ostatka svijeta raste sporije nego svjetski promet. Od 2008. do 2015. godišnji rast prometa između Europe i ostatka svijeta iznosio je 3,4 %, što je 36 % niže od prosječnog godišnjeg rasta svjetskog prometa
                  8
               .

               12.Promet se povećao po regijama kako slijedi: između Europe i Sjeverne Amerike povećao se za 1,4 %; između Europe i Srednje Amerike i Južne Amerike za 3,4 %; između Europe i Afrike za 2,9 %; između Europe i Azije za 2,7 % te između Europe i Bliskog istoka za 11,2 %
                  9
               . Glavni bliskoistočni zračni prijevoznici (Emirates, Qatar Airways i Etihad Airways) od europskih su mrežnih prijevoznika preuzeli znatan udio letova s dugim doletom tako što pružaju jedinstvene usluge letova iz Europe na odredišta kao što su Indija, Australija i jugoistočna Azija, gdje imaju veću geografsku prednost.

               13.Najštetniji učinci globalizacije zračnog prometa za poduzeća EU-a trebaju se pripisati izrazitom povećanju kapaciteta prijevoznika Emirates, Qatar Airways i Etihad Airways koje traje od 2012. Ukupan broj zrakoplova dugog doleta triju navedenih prijevoznika (zrakoplovi dugog doleta čine gotovo svu flotu tih poduzeća) u osam se godina utrostručio, od 2005. do 2013. povećao se s više od 100 na više od 300 zrakoplova, uključujući sve veći broj izuzetno velikih zrakoplova A380
                  10
               . Od 2013. do 2017. njihova se flota ponovno povećala za 1,5 (oko 500 zrakoplova) te bi na temelju narudžbi iz travnja 2017. trebali imati više od 700 zrakoplova do 2021.; tako bi povećali flotu za 2,33 puta u razdoblju od 2013. do 2021.

               Plan flote širokotrupnih putničkih zrakoplova prijevoznika Emirates, Qatar i Etihad
                  11

                  (prijašnje narudžbe + narudžbe od travnja 2017.)

               Izvor: Grafikon poduzeća Air France na temelju podataka poduzeća Ascend
                  12

               14.Francuska tvrdi da goleme narudžbe prijevoznika Emirates, Qatar Airways i Etihad Airways nisu u skladu s temeljnim načelima zračnog prijevoza. Iako je dio strategije tih poduzeća povećati mogućnosti prijevoza putnika između Bliskog istoka i ostatka svijeta, glavna je svrha triju prijevoznika znatno ojačati svoj sustav povezanosti ruta povratnih letova s dugim doletom kako bi preko svojih čvorišta u Dubaiju, Dohi i Abu Dhabiju obuhvatili većinski udio ruta između Europe, Afrike i dviju Amerika, s jedne strane, te Azije i Oceanije, s druge strane, a i između Europe i Afrike.

               15.Europska poduzeća i njihovi sustavi povezanosti imali su popriličnih poteškoća i s rutama s najvećim opsegom prometa (npr. Europa – Azija) i s rutama s velikim rastom, posebno rutom Afrika – Azija).

               Rast ponude zračnih prijevoznika između Europe i Perzijskog zaljeva (2004.–2015.)
                  (%)

               Izvor: Grafikon poduzeća Air France na temelju podataka OAG-a
                  13

               16.Katar i Ujedinjeni Arapski Emirati (UAE) dodjeljuju milijarde dolara državnih subvencija svojim državnim zrakoplovnim prijevoznicima te tako narušavaju međunarodno zrakoplovno tržište i pošteno tržišno natjecanje. Prijevoznici Emirates, Qatar Airways i Etihad okosnica su razvojne strategije svojih država u ulozi dioničara, koje su sklone promicanju brzog rasta svojih prijevoznika u svrhu nacionalnog razvoja, zbog čega ih gotovo neograničeno podupiru. U studiji koju su 2015. proveli glavni američki zrakoplovni prijevoznici (American Airlines, Delta, United)
                  14
                procjenjuje se da su od 2004. do 2014. prijevoznici Emirates, Etihad i Qatar Airways primili državne potpore u visini od 42 milijarde USD. Navedeni američki prijevoznici, u dopisu iz veljače 2017. naslovljenom na ministra vanjskih poslova SAD-a
                  15
               , procijenili su da potpora koju su poduzeća iz Perzijskog zaljeva dobila premašuje 50 milijardi USD, što je za osam milijardi dolara više od prethodne procjene.

               17.Državna potpora i pogodnosti koje uživaju prijevoznici Emirates, Qatar Airways i Etihad odnose se na socijalni i porezni sustav (neoporezivo djelovanje: nema poreza na dobit, nema davanja za socijalnu sigurnost, nema lokalnih poreza itd.), financiranje kupnje zrakoplova (državna jamstva i izvozni krediti), financiranje infrastruktura zrakoplovnih luka golemim ulaganjima (6 800 milijuna EUR u Dubaiju, 4 900 milijuna EUR u Dohi) i odnose se na jedne od najnižih pristojbi zračnih luka na svijetu (npr. ako se usporede pristojbe i naknade iz 2016. između Pariza (CDG) i Dubaija (DXB) za slijetanje zrakoplova B777-300, odnos je 2,2 (16 766 EUR u Parizu / 7 599 EUR u Dubaiju)
                  16
               .

               18.Unutar pravnog okvira koji je obilježen snažnim trendom prema liberalizaciji zračnih usluga, 24 od 28 država članica EU-a potpisalo je sporazume s Katarom i Ujedinjenim Arapskim Emiratima, nudeći njihovim prijevoznicima širok pristup europskom tržištu. Međutim, dok EU djeluje prema načelu zabrane državnih potpora kojima se narušava ili kojima bi se moglo narušiti tržišno natjecanje i kojima se utječe na trgovinu među državama članicama, u Kataru i Ujedinjenim Arapskim Emiratima ne postoje slični propisi, što je vidljivo iz dosad gotovo neograničene državne potpore.

               19.Do danas su zaprimljena tri zahtjeva za doprinos iz EGF-a koji se odnose na sektor zračnog prometa i svi su se temeljili na učincima globalizacije na trgovinu.
                  17

               Događaji koji su doveli do otpuštanja i prestanka djelatnosti

               20.Do tih je otpuštanja dovelo golemo povećanje kapaciteta
                  18
                subvencioniranih zrakoplovnih prijevoznika s poslovnim nastanom u zemljama sa znatno boljim uvjetima za ulaganje i proizvodnju, zbog čega je došlo do naglog smanjenja udjela na tržištu poduzeća EU-a. Razvoj tržišnih udjela u pogledu polazišta i odredišta unutar Europe, s jedne strane, te supsaharske Afrike, Bliskog istoka i Azije, s druge strane, ukazuje na to da je od 2008. do 2016. došlo do nazadovanja poduzeća EU-a za gotovo 10 postotnih bodova u korist prijevoznika Emirates, Qatar Airways, Etihad i Turkish Airlines (iako je tržišni udio prijevoznika Turkish Airlines nepromijenjen od 2015. zbog geopolitičkog konteksta), kako se vidi na grafikonu u nastavku.

               Razvoj tržišnih udjela supsaharske Afrike, Bliskog istoka i Azije
                  (2008.–2016.)

                        AFKL
                           19

                        Drugi prijevoznici

                        Ukupno za EU

                        GCC
                           20

                        TK
                           21

               Izvor: Grafikon poduzeća Air France na temelju podataka MIDT-a
                  22

               21.Kako je već istaknuto, europska poduzeća i njihovi sustavi povezanosti imali su posebne poteškoće na rutama s najvećim opsegom prometa poput rute Europa – Azija i s rutama s velikim rastom poput rute Afrika – Azija. Poduzeće Air France, koje se ustalilo na većini tih ruta zbog čvorišta u Parizu (CDG), postalo je posebno izloženo tim preusmjeravanjima prometa, zbog čega je došlo do otpuštanja.

               Predviđene posljedice otpuštanja na lokalno, regionalno ili nacionalno gospodarstvo i zapošljavanje

               22.Najveći je broj radnika proglašen viškom u regijama Île-de-France (76,2 %) i Provansa-Alpe-Azurna obala (11,7 %). Očekivani učinak u oba područja povezan je s poteškoćama ponovnog uključivanja na tržište rada radnika starijih od 50 godina. Ta dobna skupina čini 79 % ukupnog broja otpuštanja. U regiji Provansa-Alpe-Azurna obala poteškoće su povezane i s većim brojem tražitelja zaposlenja od državnog prosjeka.

               23.Razine nezaposlenosti u regiji Île-de-France obično su niže od razina u matičnom dijelu Francuske jer ono obuhvaća i regiju Pariza. U trećem tromjesečju 2017. stopa nezaposlenosti iznosila je 8,4 %
                  23
               , jedan postotni bod niže od prosječne stope nezaposlenosti u Francuskoj (9,4 %). Međutim, to područje ima probleme povezane s dugotrajnom nezaposlenosti i tražiteljima zaposlenja starijima od 50 godina. Najnoviji statistički podaci
                  24
                pokazuju da se 2017. u regiji Île-de-France broj dugotrajno nezaposlenih osoba (od 12 do 24 mjeseca) povećao za 19 480 osoba (11 %)
                  25
                u odnosu na prethodnu godinu. Tražitelji zaposlenja koji su nezaposleni najmanje godinu dana čine 43,7 % ukupnog broja tražitelja zaposlenja u regiji
                  26
               . Nadalje, broj tražitelja zaposlenja starijih od 50 godina povećao se za 4,7 % (5,6 % za žene) u zadnjem tromjesečju 2017. u odnosu na zadnje tromjesečje 2016
                  27
               .

               24.S druge strane, u regiji Provansa-Alpe-Azurna obala stopa nezaposlenosti iznosila je 11,1 %
                  28
               , gotovo dva postotna boda više nego u Francuskoj. U toj se regiji broj tražitelja zaposlenja starijih od 50 godina u trećem tromjesečju 2017. povećao za 6 % u odnosu na treće tromjesečje 2016.
                  29
               , a broj tražitelja zaposlenja koji su nezaposleni najmanje 12 mjeseci povećao se za 7 %, odnosno za 14 010 osoba tijekom istog razdoblja
                  30
               .

               Ciljani korisnici i predložene mjere

               Ciljani korisnici

               25.Očekuje se da će u mjerama sudjelovati svih 1 858 otpuštenih radnika. Podjela radnika prema spolu, državljanstvu i dobnoj skupini:

                        Kategorija

                        Broj
                           ciljanih korisnika

                        Spol

                        muškarci

                        974

                        (52,4 %)

                        žene

                        884

                        (47,6 %)

                        Državljanstvo

                        građani EU-a

                        1 849

                        (99,5 %)

                        građani država izvan EU-a

                        9

                        (0,5 %)

                        Dobna skupina

                        15–24 godine

                        0

                        (0,0 %)

                        25–29 godina

                        0

                        (0,0 %)

                        30–54 godine

                        661

                        (35,6 %)

                        55–64 godine

                        1 196

                        (64,4 %)

                        stariji od 64 godine

                        1

                        (0,0 %)

               Prihvatljivost predloženih mjera

               26.Mjera za koju francuske vlasti traže sufinanciranje iz EGF-a je dopust za ponovno uključivanje na tržište rada (congé de reclassement)
                  31
               . Mjera je namijenjena radnicima koji prilikom dobrovoljnog odlaska još uvijek nemaju konkretne planove za ponovno uključivanje na tržište rada te bi, tijekom razdoblja koje se može produljiti na najviše 12 mjeseci te u određenim uvjetima do najviše 15 mjeseci
                  32
               , htjeli iskoristiti mjere za prekvalifikaciju, savjetovanje, usmjeravanje ili pomoć pri osnivanju ili preuzimanju poduzeća itd.

               27.Usluge prilagođene potrebama koje će se pružiti otpuštenim radnicima u okviru dopusta za ponovno uključivanje na tržište rada sastoje se od sljedećih mjera:

               –Savjetodavne usluge i profesionalno usmjeravanje za radnike. Radnici će se pratiti i usmjeravati u vezi s njihovim projektima za ponovno uključivanje na tržište rada kao radnici ili samozaposlene osobe. Sudionici će imati pristup savjetovanju i usmjeravanju u pogledu prelaska na novo radno mjesto, potpori pri traženju zaposlenja, uslugama usmjeravanja, informacijama o dostupnom osposobljavanju, uslugama promicanja poduzetništva i savjetima o osnivanju poduzeća (to može obuhvaćati traženje izvora financiranja, pomoć oko plana poslovanja te druge popratne usluge u vezi s poduzetništvom) itd.

               –Strukovno osposobljavanje. Radnicima će se predložiti različite vrste osposobljavanja prilagođene njihovim potrebama, kako su ih utvrdili savjetnici koji pružaju savjetodavne usluge. Posebna će se pozornost posvetiti mjeri parcours encadrés, odnosno dugotrajnom strukovnom osposobljavanju za poslove za koje postoji potražnja na tržištu. Neki primjeri mogućeg strukovnog osposobljavanja su osposobljavanje o vinovoj lozi i vinu (proizvođač vina), o pčelarstvu, za djelatnosti pripreme i usluživanja hrane i pića s CPA-om
                  33
               , za pekara s CPA-om, za medicinsku sestru s CPA-om, osposobljavanje za DAEFLE (diploma za podučavanje francuskoga jezika kao stranog jezika), osposobljavanje za stjecanje potvrde za vozača do najviše devet putnika itd.

               –Doprinos za oporavak ili osnivanje poduzeća. Radnici koji osnivaju vlastita poduzeća (oporavak ili novo poduzeće) dobit će do 15 000 EUR za podmirivanje troškova osnivanja, ulaganja u imovinu i tekuće rashode. Doprinos će se isplaćivati u nekoliko obroka nakon ispunjenja određenih zahtjeva. Prvi obrok u iznosu od 3 000 EUR isplatit će se po predočenju dokaza o osnivanju ili preuzimanju poduzeća, npr. potvrde o registraciji. Drugi obrok u iznosu od 6 000 EUR isplatit će se po predočenju prve prijave PDV-a za prodaju iz koje se vidi promet od najmanje 500 EUR te treći obrok u iznosu od 6 000 EUR po predočenju druge prijave PDV-a za prodaju iz koje se vidi promet od najmanje 1 000 EUR. Samozaposlene osobe (na francuskom jeziku auto-entrepreneurs ili micro-entrepreneurs) i samostalni poduzetnici koji imaju pravo na pojednostavnjene administrativne, porezne i socijalne obveze (entreprise individuelle avec toutes ses derogations) primit će drugi i treći obrok od 6 000 EUR po predočenju prve odnosno druge izjave o djelatnosti RSI-ju
                  34
               , iz kojih se vidi promet od najmanje 200 EUR odnosno 500 EUR, uz dokaz o plaćanju dospjelih doprinosa.

               –Naknada za traženje zaposlenja. Ta mjesečna naknada, koja se isplaćuje do kraja dopusta za ponovno uključivanje na tržište rada, iznosi do 70 % zadnje bruto plaće radnika. Iznos se izračunava na temelju pretpostavke da radnici sudjeluju u aktivnim mjerama na tržištu rada u punom radnom vremenu; ako sudjeluju u manjoj mjeri, EGF će radnicima isplatiti naknadu koja je razmjerna njihovom stvarnom sudjelovanju.

               –Naknada za mobilnost. Ciljani radnik koji prihvati zaposlenje, koje uključuje promjenu boravišta za više od 100 km od trenutačnog boravišta, dobit će paušalni iznos od 3 000 EUR za pokrivanje nužnih troškova. Taj će se iznos povećati za 500 EUR za supružnika koji ne živi odvojeno, partnera s kojim je sklopljen PACS
                  35
                ili životnog suputnika (concubinage) te dodatnih 500 EUR po djetetu.

               28.Predložene opisane mjere aktivne su mjere tržišta rada u okviru prihvatljivih mjera utvrđenih člankom 7. Uredbe o EGF-u. Te mjere nisu zamjena za pasivne mjere socijalne zaštite.

               29.Francuska je dostavila tražene informacije o mjerama koje su, na temelju nacionalnog zakonodavstva ili kolektivnih ugovora, obvezne za predmetno poduzeće. Potvrdila je da financijski doprinos iz EGF-a neće biti zamjena za te mjere.

               Procijenjeni proračun

               30.Predviđeni ukupni troškovi iznose 16 490 805 EUR, a sastoje se od rashoda za usluge prilagođene potrebama u iznosu od 16 410 805 EUR i rashoda za aktivnosti pripreme, upravljanja, informiranja i promidžbe te nadzora i izvješćivanja u iznosu od 80 000 EUR.

               31.Ukupni financijski doprinos zatražen iz EGF-a iznosi 9 894 483 EUR (60 % ukupnih troškova).

                        Mjere

                        Predviđeni broj sudionika

                        Predviđeni trošak po sudioniku
                        (u EUR)

                        Predviđeni ukupni troškovi

                        (u EUR)
                           36

                        Usluge prilagođene potrebama (mjere na temelju članka 7. stavka 1. točaka (a) i (c) Uredbe o EGF-u)

                        Savjetodavne usluge i profesionalno usmjeravanje za radnike
                           (orientation professionelle, services de reclassement)

                        1 485

                        1 951

                        2 897 150

                        Strukovno osposobljavanje
                           (formation)

                        363

                        2 562

                        929 873

                        Doprinos za oporavak ili osnivanje poduzeća
                           (aides à la creation d'entreprise)

                        456

                        15 000

                        6 840 000

                        Podzbroj (a)

                        Postotak paketa usluga prilagođenih potrebama

                        –

                        10 667 023

                        (65 %)

                        Naknade i poticaji (mjere na temelju članka 7. stavka 1. točke (b) Uredbe o EGF-u)

                        Naknada za traženje zaposlenja
                           (allocation de congé de reclassement)

                        1 750

                        3 188

                        5 579 622

                        Naknada za mobilnost
                           (aides à la mobilité geographique)

                        57

                        2 880

                        164 160

                        Podzbroj (b)

                        Postotak paketa usluga prilagođenih potrebama

                        –

                        5 743 782

                        (35 %)

                         Mjere na temelju članka 7. stavka 4. Uredbe o EGF-u

                        1. Pripremne aktivnosti

                        –

                        0

                        2. Upravljanje

                        –

                        0

                        3. Informiranje i promidžba

                        –

                        0

                        4. Nadzor i izvješćivanje

                        –

                        80 000

                        Podzbroj (c)

                        Postotak ukupnih troškova

                        –

                        80 000

                        (0,49 %)

                        Ukupni troškovi (a + b + c)

                        –

                        16 490 805

                        Doprinos iz EGF-a (60 % ukupnih troškova)

                        –

                        9 894 483

               32.Troškovi mjera koje su u prethodnoj tablici utvrđene kao mjere na temelju članka 7. stavka 1. točke (b) Uredbe o EGF-u ne premašuju 35 % ukupnih troškova usklađenog paketa usluga prilagođenih potrebama. Francuska je potvrdila da te mjere ovise o aktivnom sudjelovanju ciljanih korisnika u traženju zaposlenja ili u aktivnostima osposobljavanja.

               33.Francuska je potvrdila da troškovi ulaganja za samozapošljavanje, osnivanje poduzeća i radničko preuzimanje poduzeća neće premašiti 15 000 EUR po korisniku.

               Razdoblje prihvatljivosti rashoda

               34.Francuska je ciljanim korisnicima počela pružati usluge prilagođene potrebama 19. svibnja 2015. Rashodi za te mjere stoga ispunjavaju uvjete za financijski doprinos iz EGF-a od 19. svibnja 2015. do 23. listopada 2019.

               35.Francuska je počela stvarati administrativne rashode za provedbu EGF-a 23. listopada 2017. Rashodi za aktivnosti pripreme, upravljanja, informiranja i promidžbe te nadzora i izvješćivanja stoga ispunjavaju uvjete za financijski doprinos iz EGF-a od 23. listopada 2017. do 23. travnja 2020.

               Komplementarnost s mjerama koje se financiraju iz nacionalnih fondova ili fondova Unije

               36.Izvor pretfinanciranja ili sufinanciranja na nacionalnoj razini je poduzeće Air France.

               37.Francuska tijela nisu navela kako se prethodno opisane mjere nadopunjavaju mjerama koje se financiraju iz strukturnih fondova. Međutim, potvrdila su da se za prethodno opisane mjere za koje se prima financijski doprinos iz EGF-a neće primati i financijski doprinosi iz nacionalnih fondova ni drugih financijskih instrumenata Unije. Francuska je objasnila da nije predviđena javna intervencija za potporu prijašnjim radnicima poduzeća Air France. Budući da je Air France poduzeće in bonis (odnosno nije u likvidaciji) koje zapošljava najmanje 1 000 radnika, u nadležnosti je poslodavca da plati potpune troškove popratnih mjera kako bi se omogućilo ponovno uključivanje otpuštenih radnika na tržište rada (vidjeti bilješku br. 31 o dopustu za ponovno uključivanje na tržište rada, u odjeljku 26.).

               Postupci za savjetovanje s ciljanim korisnicima, njihovim predstavnicima ili socijalnim partnerima te s lokalnim i regionalnim tijelima

               38.Francuska je navela da je u dogovoru s predstavnicima ciljanih korisnika te socijalnim partnerima sastavljen usklađeni paket usluga prilagođenih potrebama. Poduzeće Air France dogovorilo se 10. veljače 2015. sa sindikatima o planu „Perform 2020.” za dobrovoljni odlazak zemaljskog osoblja tijekom 2015. Sa Središnjim radničkim vijećem (Comité Central d'Entreprise) održano je više sastanaka 2015. i u prvom tromjesečju 2016. o planu „Perform 2020.” u vezi s dobrovoljnim odlascima kabinske posade i zemaljskog osoblja 2015. i 2016.

               Sustavi upravljanja i nadzora

               39.Zahtjev sadržava opis sustava upravljanja i nadzora u kojem se utvrđuju odgovornosti uključenih tijela. Francuska je obavijestila Komisiju da će financijskim doprinosom upravljati Opća služba za zapošljavanje i profesionalno osposobljavanje (Délégation générale à l’emploi et à la formation professionnelle, DGEFP) pri Ministarstvu rada, zapošljavanja, strukovnog osposobljavanja i socijalnog dijaloga, a posebno Nacionalni fond za zapošljavanje (Fonds national de l'emploi, DGEFP - MFNE). Plaćanja će u okviru DGEFP-a provesti Odjel za financije (Affaires financières, DGEFP - MAFI). Odjel za organizaciju nadzora (Organisation des contrôles, DGEFP - MOC) pruža administrativni i financijski nadzor u vezi s revizijskim tijelom. Međuresorna komisija za usklađivanje nadzora (The Commission interministérielle de coordination des contrôles, CICC) je francusko revizijsko tijelo za EGF.

               Obveze predmetne države članice

               40.Francuska je dostavila sva potrebna jamstva u vezi sa sljedećim:

               –u pristupu predloženim mjerama i njihovoj provedbi poštovat će se načela jednakog postupanja i nediskriminacije,

               –ispunjeni su zahtjevi utvrđeni nacionalnim zakonodavstvom i zakonodavstvom EU-a o kolektivnom otpuštanju,

               –poduzeće Air France, koje je nakon otpuštanja nastavilo s poslovanjem, ispunilo je svoje pravne obveze u vezi s otpuštanjima i u skladu s njima pobrinulo se za svoje radnike,

               –za predložene mjere neće se primati financijska potpora iz drugih fondova ili financijskih instrumenata Unije te će se spriječiti dvostruko financiranje,

               –financijski doprinos iz EGF-a bit će u skladu s proceduralnim i materijalnim pravilima Unije o državnim potporama.

               UTJECAJ NA PRORAČUN

               Prijedlog proračuna

               41.EGF ne smije premašiti najviši godišnji iznos od 150 milijuna EUR (cijene iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020.
                  37

               42.Nakon što je proučila zahtjev u odnosu na uvjete utvrđene člankom 13. stavkom 1. Uredbe o EGF-u te uzela u obzir broj ciljanih korisnika, predložene mjere i procijenjene troškove, Komisija predlaže da se na temelju zahtjeva mobilizira EGF kako bi se osigurao financijski doprinos od 9 894 483 EUR, što je 60 % ukupnih troškova predloženih aktivnosti.

               43.Predloženu odluku o mobilizaciji EGF-a zajednički će donijeti Europski parlament i Vijeće, kako je utvrđeno točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju.
                  38

               Povezani akti

               44.Istodobno s podnošenjem ovog Prijedloga odluke o mobilizaciji EGF-a Komisija će Europskom parlamentu i Vijeću podnijeti prijedlog za prijenos iznosa od 9 894 483 EUR u odgovarajuću proračunsku liniju.

               45.Istodobno s donošenjem ovog Prijedloga odluke o mobilizaciji EGF-a Komisija će provedbenim aktom donijeti odluku o financijskom doprinosu koja će stupiti na snagu na dan kad Europski parlament i Vijeće donesu predloženu odluku o mobilizaciji EGF-a.

               Prijedlog

               ODLUKE EUROPSKOG PARLAMENTA I VIJEĆA

               o mobilizaciji Europskog fonda za prilagodbu globalizaciji na temelju
                  zahtjeva iz Francuske – EGF/2017/009 FR/Air France

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014.–2020.) i stavljanju izvan snage Uredbe (EZ) br. 1927/2006
                  39
               , a posebno njezin članak 15. stavak 4.,

               uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  40
               , a posebno njegovu točku 13.,

               uzimajući u obzir prijedlog Europske komisije,

               budući da:

               (1)Svrha je Europskog fonda za prilagodbu globalizaciji (EGF) pružanje potpore radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine uzrokovanih globalizacijom, zbog nastavka svjetske financijske i gospodarske krize ili zbog nove svjetske financijske i gospodarske krize te pomaganje tim radnicima da se ponovno uključe na tržište rada.

               (2)EGF ne smije premašiti najviši godišnji iznos od 150 milijuna EUR (cijene iz 2011.), kako je utvrđeno člankom 12. Uredbe Vijeća (EU, Euratom) br. 1311/2013.
                  41

               (3)Francuska je 23. listopada 2017. podnijela zahtjev za mobilizaciju EGF-a u vezi s otpuštanjima u poduzeću Air France u Francuskoj. Zahtjev je dopunjen dodatnim informacijama dostavljenima u skladu s člankom 8. stavkom 3. Uredbe (EU) br. 1309/2013. Taj zahtjev ispunjava uvjete za određivanje financijskog doprinosa iz EGF-a utvrđene člankom 13. Uredbe (EU) br. 1309/2013.

               (4)Stoga bi trebalo mobilizirati EGF kako bi se za zahtjev koji je podnijela Francuska osigurao financijski doprinos u iznosu od 9 894 483 EUR.

               (5)Ova bi se Odluka trebala primjenjivati od dana njezina donošenja kako bi se što više skratilo vrijeme za mobiliziranje EGF-a,

               DONIJELI SU OVU ODLUKU:

               Članak 1.

               U okviru općeg proračuna Unije za financijsku godinu 2018. mobilizira se Europski fond za prilagodbu globalizaciji kako bi se osigurao iznos od 9 894 483 EUR u obliku odobrenih sredstava za preuzimanje obveza i odobrenih sredstava za plaćanje.

               Članak 2.

               Ova Odluka stupa na snagu na dan objave u Službenom listu Europske unije. Primjenjuje se od [datuma donošenja odluke]*.

               Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

                     (1)

                        SL L 347, 20.12.2013., str. 855.

                     (2)

                        U smislu članka 3. Uredbe o EGF-u.

                     (3)

                        Uredba Komisije (EU) br. 1046/2012 od 8. studenoga 2012. o provedbi Uredbe (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS), u pogledu prosljeđivanja vremenskih okvira za novu regionalnu raspodjelu (SL L 310, 9.11.2012., str. 34.).

                     (4)

                        Riječ je o 15 regija. Dvjema navedenim regijama obuhvaćeno je 88 % otpuštenih radnika.

                     (5)

                        SL L 393, 30.12.2006., str. 1.

                     (6)

                        U skladu s člankom 7. stavkom 4. Uredbe (EU) br. 1309/2013.

                     (7)

                        Popratni dokument bit će convention de rupture à l'amiable.

                     (8)

                        ICAO (
                  www.icao.int
                  )

                     (9)

                        Current Market Outlook Boing 2016. („Tržišni izgledi 2016. za Boing”).

                     (10)

                        Airbus A380 je širokotrupni mlazni putnički zrakoplov na dvije razine, s četiri motora, koji proizvodi europski proizvođač Airbus. To je najveći putnički mlazni zrakoplov na svijetu. Ima 525 sjedala u tipičnoj konfiguraciji od tri razreda ili do 853 u konfiguraciji s isključivo ekonomskim razredom.

                     (11)

                        Širokotrupni zrakoplov je mlazni putnički zrakoplov s trupom koji je dovoljno širok za dva putnička prolaza te ima najmanje sedam sjedala između prolaza.

                     (12)

                        Poduzeće Ascend pruža informacije o zrakoplovnom tržištu.
                  http://ascend.flightglobal.com

                     (13)

                        OAG je poduzeće za analizu zračnog prijevoza koje nudi točan red letenja zrakoplovnih prijevoznika, analizu zračnih ruta, analizu zrakoplovnog sektora, praćenje letova i podatke o letu.
                  www.oag.com

                     (14)

                  http://www.openandfairskies.com/wp-content/themes/custom/media/White.Paper.pdf

                     (15)

                  http://www.openandfairskies.com/wp-content/uploads/2017/02/Tillerson-Letter-020117.pdf

                     (16)

                        Izvor: Služba poduzeća Air France za pristojbe i naknade zračnih luka. Na temelju pristojbi i naknada koje je poduzeće Air France platilo u predmetnim zračnim lukama.

                     (17)

                        EGF/2017/009 FR/Air France (predmet ovog Prijedloga odluke) te EGF/2013/014 FR Air France, COM(2014) 701 i EGF/2015/004 IT Alitalia, COM(2015) 397.

                     (18)

                        Raspoloživ kapacitet u putničkom prometu (Available Seat Kilometres).

                     (19)

                        Air France – KLM.

                     (20)

                        Emirates, Qatar Airways i Etihad.

                     (21)

                        Turkish Airlines.

                     (22)

                        MIDT znači sustav za proučavanje tržišnih informacija (Marketing Information Data Tapes).

                     (23)

                  https://www.insee.fr/fr/statistiques/2012804#tableau-TCRD_025_tab1_regions2016

                     (24)

                        Četvrto tromjesečje 2017. za regiju Île-de-France i treće tromjesečje 2017. za regiju Provansa-Alpe-Azurna obala.

                     (25)

                  http://idf.direccte.gouv.fr/sites/idf.direccte.gouv.fr/IMG/pdf/defm_12_2017_ile-de-france.pdf

                     (26)

                        Ibidem.

                     (27)

                        Ibidem.

                     (28)

                  https://www.insee.fr/fr/statistiques/2012804#tableau-TCRD_025_tab1_regions2016

                     (29)

                  http://paca.direccte.gouv.fr/sites/paca.direccte.gouv.fr/IMG/pdf/2018-01_-_synthese_paca.pdf

                     (30)

                        Ibidem.

                     (31)

                        U pogledu dopusta za ponovno uključivanje na tržište rada (congé de reclassement), člankom L1233-71 francuskog Zakona o radu propisuje se da poduzeće koje ima više od tisuću zaposlenika mora predložiti mjere utvrđene u tom zakonu za najmanje četiri mjeseca. Prema prethodno navedenom zakonodavstvu razdoblje od petog mjeseca stoga je neobvezatno i može biti podložno doprinosu iz EGF-a u skladu s člankom 9. stavkom 1. Uredbe (EU) br. 1309/2013. Poduzeće Air France odlučilo je predložiti tu mjeru za najmanje šest i najviše 12 mjeseci. Zahtjev ne predviđa doprinose za prva četiri mjeseca dopusta za ponovno uključivanje na tržište rada, koja odgovaraju minimalnom trajanju propisanom zakonom.

                     (32)

                        U iznimnim okolnostima radnicima koji su uključeni u mjeru parcours encadré (odnosno dugotrajno strukovno osposobljavanje za poslove za koje postoji potražnja na tržištu) može se produljiti njihov dopust za ponovno uključivanje na tržište rada (congé de reclassement) do najviše 15 mjeseci kako bi se obuhvatilo dovršenje mjere parcours encadré i dodatna tri mjeseca za popraćeno traženje zaposlenja.

                     (33)

                        CPA znači potvrda o profesionalnoj sposobnosti.

                     (34)

                        Sustav socijalnog osiguranja za samozaposlene osobe (Régime Social des Indépendants)

                     (35)

                        Partneri koji su sklopili civilni pakt o solidarnosti (pact civil de solidarité, PACS). Partneri koji su sklopili PACS imaju uzajamne obveze. PACS utječe i na socijalna prava i prava na plaću, imovinu, partnerovo stanovanje i porezna pitanja.

                     (36)

                        Ukupni se iznosi ne podudaraju zbog zaokruživanja.

                     (37)

                        SL L 347, 20.12.2013., str. 884.

                     (38)

                        SL C 373, 20.12.2013., str. 1.

                     (39)

                        SL L 347, 20.12.2013., str. 855.

                     (40)

                        SL C 373, 20.12.2013., str. 1.

                     (41)

                        Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).